**Pozorišne tribine o režiji, pisanju i produkciju na Cetinju, u Baru i Tivtu**

Studijski program Drama i pozorište Fakulteta dramskih umjetnosti u susret prijemnim ispitima i u saradnji sa kulturnim centrima na Cetinju, u Bari i Tivtu organizuje program pod nazivom: **POZORIŠNA TRIBINA**: **O režiji, pisanju i produkciji.** Serijal pozorišnih tribina organizujemo u namjeri da animiramo zainteresovanu javnost za studije i stvaralaštvo u polju dramskih umjetnosti. Važan segment socio-kulturnog lanca pozorišta predstavlja sistem visokog obrazovanja unutar koga se stiču znanja i vještine za stvaralaštvo i koji predstavlja ulaznicu za svijet umjetničkih profesija. Taj svijet počiva na autorstvu dramskih pisaca i reditelja i kreativnosti producenata da sa svim ostalim akterima unutar umjetničke produkcije razvijaju pozorišnu umjetnost i grade pozorišni i kulturni sistem. Učesnici tribina su profesori i saradnici sa Fakulteta dramskih umjetnosti i naši alumnisti. Nakon Cetinja, Bara i Tivta, program pozorišnih tribina nastavljamo tokom maja i juna i u drugim crnogorskim gradovima, kao i na Fakultetu dramskih umjetnosti. Tribina kao prostor razgovora je i poziv svima koji razmišljaju o studijama pozorišne režije, dramaturgije ili pozorišne produkcije da ispričaju svoju priču i upišu FDU na Cetinju.

**Program pozorišnih tribina:**

**23.april / 19 h / Centar za kulturu Prijestonice Cetinje**

**POZORIŠNA TRIBINA**

**O režiji, pisanju i produkciji**

*u susret prijemnim ispitima na studijskom programu*

*Drama i pozorište*

**mr Aleksandar Radunović**, docent (FDU)

**Lidija Dedović**, saradnica u nastavi (FDU)

**Zorana Kralj**, pozorišna producentkinja (CNP)

**24.april / 19 h / Narodna biblioteka i čitaonica “Ivo Vučković” / Bar**

**POZORIŠNA TRIBINA**

**O režiji, pisanju i produkciji**

***u*** *susret prijemnim ispitima na studijskom programu*

*Drama i pozorište*

prof. **Radmila Vojvodić**, (FDU)

prof. mr **Janko Ljumović**, (FDU)

**Dragana Tripković**, dramaturškinja (Gradsko pozorište Podgorica)

**25.april / 19 h / Velika sala Centra za kulturu Tivat**

**POZORIŠNA TRIBINA**

**O režiji, pisanju i produkciji**

*u susret prijemnim ispitima na studijskom programu*

*Drama i pozorište*

**mr Aleksandar Radunović**, docent (FDU)

**Danijela Radovanović**, saradnica u nastavi (FDU)

**Damjan Pejanović**, pozorišni reditelj

**Informator za upis na osnovne i master studije FDU dostupan na linku**: <https://www.ucg.ac.me/skladiste/blog_1255/objava_160263/fajlovi/FDU%20INFORMATOR_online%20verzija_144%20dpi.pdf>